ADMINISTRACINĖS PASLAUGOS TEIKIMO APRAŠYMAS

DĖL LICENCIJOS VERSTIS MAŽMENINE PREKYBA ALKOHOLINIAIS GĖRIMAIS IŠDAVIMO, PAPILDYMO, PATIKSLINIMO, GALIOJIMO SUSTABDYMO, GALIOJIMO SUSTABDYMO PANAIKINIMO ARBA GALIOJIMO PANAIKINIMO

	Administracinės paslaugos pavadinimas
	Licencijos verstis mažmenine prekyba alkoholiniais gėrimais išdavimas, papildymas, patikslinimas, galiojimo sustabdymas, galiojimo sustabdymo panaikinimas arba galiojimo panaikinimas

	Administracinės paslaugos kodas
	07-03
PASA00023

	Administracinės paslaugos aprašymo versija ir jos sukūrimo data
	5 versija 
2025-10- 

	Administracinės paslaugos gavėjo (asmens, siekiančio gauti paslaugą) tipas
	Verslo subjektai 
Užsieniečiai

	Funkcija, kurią vykdant teikiama administracinė paslauga
	Savarankiška funkcija 

	Administracinės paslaugos apibūdinimas
	Paslauga teikiama asmenims, norintiems verstis mažmenine prekyba alkoholiniais gėrimais.

Licencijos verstis mažmenine prekyba alkoholiniais gėrimais gali būti išduodamos licencijų prašytojams, norintiems prekiauti alkoholiniais gėrimais stacionariosiose alkoholinių gėrimų parduotuvėse, stacionariųjų parduotuvių alkoholinių gėrimų skyriuose, stacionariosiose viešojo maitinimo vietose ir kaimo gyvenamosiose vietovėse esančių stacionariųjų parduotuvių nespecializuotuose skyriuose, tarptautinio susisiekimo traukiniuose, siaurojo geležinkelio traukiniuose ir laivuose, kuriuose yra atskirai įrengtos viešojo maitinimo vietos, orlaiviuose, vežančiuose keleivius tarptautiniais maršrutais, viešbučių kambariuose įrengtuose minibaruose, taip pat specialiosiose prekybos vietose.

Licencijos verstis mažmenine prekyba alkoholiniais gėrimais licencijų prašytojams, norintiems prekiauti alkoholiniais gėrimais mažmeninės prekybos ir viešojo maitinimo vietose, įrengtose daugiabučiuose gyvenamuosiuose namuose, išduodamos tik tuo atveju, jeigu pagrindinis įėjimas, skirtas pirkėjams, nesutampa su įėjimu į namo laiptinę. 

Jeigu mažmenine prekyba alkoholiniais gėrimais verčiamasi tame pačiame pastate ar skirtinguose pastatuose įrengtuose keliuose savo padaliniuose (alkoholinių gėrimų parduotuvėse, alkoholinių gėrimų skyriuose, restoranuose, kavinėse, bufetuose, įskaitant uždaruosius, baruose, atskirose prekybos salėse ir panašiai), kurie aptarnauja pirkėjus ar išduoda alkoholinius gėrimus padavėjams, išduodamos licencijos verstis šia veikla kiekviename padalinyje. Jeigu vienoje mažmeninės prekybos ar viešojo maitinimo vietos aptarnavimo salėje įrengti keli tą pačią veiklą (mažmeninės prekybos ar viešojo maitinimo) vykdantys padaliniai, kuriuose parduodami alkoholiniai gėrimai, išduodama viena licencija. Jeigu vienoje mažmeninės prekybos ar viešojo maitinimo vietos aptarnavimo salėje įrengti keli padaliniai, kuriuose vykdoma mažmeninės prekybos ir viešojo maitinimo veikla, licencijos išduodamos kiekvienos rūšies veiklai.

Išduodamos šių rūšių licencijos verstis mažmenine prekyba alkoholiniais gėrimais:
· [bookmark: part_9bb6c661e11c483b90348a4d2672fc0e]Verstis mažmenine prekyba alkoholiniais gėrimais;
· [bookmark: part_6407fa6925384a048151ce5e5f181ee1]Verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 22 procentų;
· [bookmark: part_a1ce1ca65ce14f3dac0e0dba0f0d3a4c]Verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 8,5 procento;
[bookmark: part_68bd865156fe4ee2a39d0269fb580cd7]Paslauga apima: Licencijos verstis mažmenine prekyba alkoholiniais gėrimais išdavimą, papildymą, patikslinimą, galiojimo sustabdymą, galiojimo sustabdymo panaikinimą arba galiojimo panaikinimą.

Licencijos papildomos šiais atvejais:
Kai licencijos turėtojas pakeičia arba papildo sandėlių, kuriuose laikomi ir iš kurių skirstomi alkoholiniai gėrimai, adresus, orlaivių pavadinimus ir registravimo numerius, pakeičia licencijoje nurodytą prekybos alkoholiniais gėrimais laiką, pardavimo būdą, prekybos vietos pavadinimą ar adresą, viešbučių kambarių, kuriuose įrengti minibarai, numerius, įrengia viešbučio kambariuose minibarus.

Licencijos patikslinamos šiais atvejais:
· kai licencijos turėtojas prašo išbraukti sandėlių, kuriuose vykdoma didmeninė prekyba alkoholio produktais ir (ar) šie produktai laikomi, taip pat sandėlių, iš kurių skirstomi alkoholiniai gėrimai, adresus, viešbučių kambarių, kuriuose įrengti minibarai, numerius, automobilinių parduotuvių, orlaivių pavadinimus ir registravimo numerius;
· kai licencijos turėtojas reorganizuojamas ir dėl to keičiami licencijoje nurodyti duomenys;
· kai keičiasi licencijos turėtojo rekvizitai, nurodyti Taisyklių 321 punkte, ir jų duomenys tarp valstybės informacinių sistemų ir registrų atsinaujina automatiškai (licencijoje nurodyta buveinė, teisinė forma ar pavadinimas, kai keičiamas licencijos turėtojo kodas (suteikiamas naujas kodas);
· kai teisės aktų nustatyta tvarka pakeičiamas licencijos turėtojo atliekamos veiklos nekilnojamojo turto adresas) ir tai matyti prisijungus prie Licencijų informacinės sistemos, licencijos turėtojas neturi teikti paraiškos dėl licencijos patikslinimo licencijas išduodančiai institucijai. Licencijas išduodanti institucija atskiro sprendimo dėl tokio licencijos patikslinimo nepriima;
· kai savivaldybės taryba priima sprendimą dėl gatvės pavadinimo pakeitimo arba savivaldybės meras ar jo įgaliota savivaldybės administracija ar jos pavedimu seniūnas savo iniciatyva ar esant pastato, patalpos, buto ar žemės sklypo savininko prašymui pakeičia pastato, patalpos, buto ar žemės sklypo numerį ir dėl to keičiasi mažmeninės prekybos alkoholiniais gėrimais sandėlio, kuriame laikomi ir iš kurio paskirstomi mažmeninei prekybai alkoholiniai gėrimai, adresas ir duomenys tarp valstybės informacinių sistemų ir registrų atsinaujina automatiškai ir tai matyti prisijungus prie Licencijų informacinės sistemos, licencijos turėtojui dėl tokio licencijos papildymo kreiptis į licencijas išduodančią instituciją nereikia. Licencijas išduodanti institucija atskiro sprendimo dėl tokio licencijos patikslinimo nepriima;
· kai savivaldybės taryba, vadovaudamasi Alkoholio kontrolės įstatymo 18 straipsnio 9 dalimi, apriboja licencijos turėtojo prekybos alkoholiniais gėrimais laiką;
· kai licencijos turėtojas keičia licencijoje nurodytą buveinę, teisinę formą ar pavadinimą, kai keičiamas licencijos turėtojo kodas (suteikiamas naujas kodas), – jeigu nesikeičia kiti licencijos turėtoją identifikuojantys duomenys.

Licencijos galiojimas sustabdomas Alkoholio kontrolės įstatymo 341 straipsnio 4, 9 ir 10 dalyse nustatytais atvejais.

Licencijos galiojimo sustabdymas panaikinamas Alkoholio kontrolės įstatymo 341 straipsnio 12 dalyje nustatytais atvejais.

Licencijos verstis mažmenine prekyba alkoholiniais gėrimais išduodamos neterminuotam laikui.

Paraiška gali būti pateikiama: raštu (tiesiogiai asmeniui ar jo atstovui atvykus į Savivaldybės administraciją (J. Basanavičiaus a. 1, Marijampolė), atsiuntus prašymą paštu ar per pasiuntinį), per Paslaugų ir gaminių kontaktinį centrą arba elektroniniu būdu – (per Elektroninių valdžios vartų portalą - www.epaslaugos.lt).

	Administracinės paslaugos rezultatas
	Išduodama licencija verstis mažmenine prekyba alkoholiniais gėrimais.

Išduodama licencija verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 22 procentų.

Išduodama licencija verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 8,5 procento.
 
Sustabdomas licencijos verstis mažmenine prekyba alkoholiniais gėrimais galiojimas.

Panaikinamas licencijos verstis mažmenine prekyba alkoholiniais gėrimais galiojimo sustabdymas. 

Panaikinamas licencijos verstis mažmenine prekyba alkoholiniais gėrimais galiojimas.

Papildoma, patikslinama licencija verstis mažmenine prekyba alkoholiniais gėrimais

	Teisės aktai, reglamentuojantys administracinės paslaugos teikimą
	Lietuvos Respublikos alkoholio kontrolės įstatymas https://e-seimas.lrs.lt/portal/legalAct/lt/TAD/TAIS.17752/asr

Lietuvos Respublikos rinkliavų įstatymas https://e-seimas.lrs.lt/portal/legalAct/lt/TAD/TAIS.103713/asr

Lietuvos Respublikos Vyriausybės 2004 m. gegužės 20 d. nutarimas Nr. 618 „Dėl didmeninės ir mažmeninės prekybos alkoholio produktais licencijavimo taisyklių ir mažmeninės prekybos alkoholiniais gėrimais prekybos ir viešojo maitinimo įmonėse taisyklių patvirtinimo“ https://e-seimas.lrs.lt/portal/legalAct/lt/TAD/TAIS.233979/asr

Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo” https://e-seimas.lrs.lt/portal/legalAct/lt/TAD/TAIS.116101/asr 

	Informacija ir dokumentai, kuriuos turi pateikti asmuo
	1. Paraiška, kurioje nurodomi šie duomenys: licencijos prašytojo pavadinimas, teisinė forma, kodas, buveinė, telefono numeris, elektroninio pašto adresas (jeigu licencijos prašytojas jį turi), licencijos prašytojo vadovų vardai, pavardės ir asmens kodai arba gimimo datos, jeigu vadovai neturi asmens kodų, komercinės ūkinės veiklos, kuria verstis prašoma licencijos, rūšis, prekybos alkoholiniais gėrimais laikas, vieta (jos adresas ir pavadinimas, laivo, orlaivio, traukinio pavadinimas ir registravimo numeris), alkoholinių gėrimų pardavimo būdas, licencijos prašytojo veiklos rūšis (prekyba ar viešasis maitinimas), sandėlių, kuriuose bus laikomi ir iš kurių bus skirstomi alkoholiniai gėrimai, adresai; jeigu norima įsigyti licenciją verstis mažmenine prekyba alkoholiniais gėrimais neapmuitinamoje parduotuvėje ar specialiojoje prekybos vietoje, tai turi būti nurodoma paraiškoje (licencijos išdavimo, papildymo, patikslinimo, galiojimo sustabdymo, galiojimo sustabdymo panaikinimo ir galiojimo panaikinimo atvejais).
2. Įgaliojimas (jeigu paraišką pasirašo ir dokumentus pateikia įgaliotas asmuo) (licencijos išdavimo, papildymo, patikslinimo, galiojimo sustabdymo, galiojimo sustabdymo panaikinimo ir galiojimo panaikinimo atvejais).
3. Teisę verstis mažmenine prekyba alkoholiniais gėrimais patvirtinantis dokumentas, išduotas valstybės, kurioje yra licencijos prašytojo buveinė, kompetentingos institucijos.
4. Daugiabučio gyvenamojo namo gyvenamosios paskirties patalpų savininkų ir neprivatizuotų butų nuomininkų daugumos sutikimas (licencijos išdavimo ir papildymo atvejais).
5. Valstybės, kurioje yra įsisteigęs Europos juridinis asmuo ar jo filialas, kompetentingos institucijos išduotas dokumentas, patvirtinantis, kad šiam juridiniam asmeniui ar jo filialui, taip pat jų vadovams nėra įsiteisėjusio apkaltinamojo teismo nuosprendžio dėl bausmės skyrimo, įsiteisėjusio teismo nutarimo, nutarties dėl nuobaudos skyrimo už alkoholio produktų kontrabandą, falsifikuotų alkoholio produktų laikymą, gabenimą, pardavimą, alkoholio produktų be banderolių neteisėtą laikymą, gabenimą ar pardavimą, ir jo vertimą į lietuvių kalbą (pateikia Europos juridinis asmuo ar jo filialas) (licencijos išdavimo atveju).
6. Dokumentai, patvirtinantys pasikeitusius duomenis (licencijos patikslinimo atveju).
7. Dokumentai, įrodantys pažeidimų pašalinimą (licencijos galiojimo sustabdymo atveju).

	Informacija ir dokumentai, kuriuos gauna pats paslaugos teikėjas
	1. Informacija, ar licencijos prašytojui yra įsiteisėjusių Departamento nutarimų dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą, taip pat ar licencijos prašytojo vadovas yra ar buvo įmonių ar Europos juridinių asmenų ar jų filialų, kuriuose nustatyta atvejų, kai Lietuvos Respublikoje buvo gaminami, parduodami ir (ar) laikomi, gabenami alkoholio produktai neturint Lietuvos Respublikos Vyriausybės nustatyta tvarka išduotos licencijos, vadovas. 
Duomenų šaltinis: Narkotikų, tabako ir alkoholio kontrolės departamentas.

2. Informacija, ar licencijos prašytojas turi mokestinių nepriemokų Lietuvos Respublikos valstybės biudžetui arba savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija.
Duomenų šaltinis: Valstybinė mokesčių inspekcija.

3. Informacija, ar licencijos prašytojas yra skolingas Valstybinio socialinio draudimo fondo biudžetui.
Duomenų šaltinis: Valstybinio socialinio draudimo fondo valdybos teritorinis skyrius.

4. Informacija, ar licencijos prašytojas vykdo įsipareigojimus muitinei, taip pat ar licencijos prašytojui yra įsiteisėjusių muitinės nutarimų dėl nuobaudos skyrimo už alkoholio produktų kontrabandą.
Duomenų šaltinis: Teritorinė muitinė.

5. Informacija, ar įmonei arba jos vadovui ar kitiems darbuotojams yra įsiteisėję apkaltinamieji teismo nuosprendžiai dėl bausmės skyrimo, įsiteisėję teismo nutarimai, nutartys, įsiteisėję įgaliotų policijos pareigūnų priimti nutarimai dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą.
Duomenų šaltinis: Informatikos ir ryšių departamentas prie Lietuvos Respublikos vidaus reikalų ministerijos.

6. Informacija, ar licencijos prašytojui yra įsiteisėjusių Valstybinės maisto ir veterinarijos tarnybos nutarimų dėl nuobaudos skyrimo už alkoholinių gėrimų be banderolių neteisėtą laikymą, gabenimą ar pardavimą.
Duomenų šaltinis: Valstybinė maisto ir veterinarijos tarnyba.

7. Informacija, ar laivas, kuriame licencijos verstis mažmenine prekyba alkoholiniais gėrimais prašytojas numato prekiauti alkoholiniais gėrimais, yra įregistruotas Lietuvos Respublikos jūrų laivų registre arba Lietuvos Respublikos vidaus vandenų laivų registre.
Duomenų šaltinis: Lietuvos transporto saugos administracija.

8. Informacija ar pastatas, kurio patalpose bus vykdoma mažmeninė prekyba alkoholiniais gėrimais, yra įregistruotas Nekilnojamojo turto registre.
Duomenų šaltinis: Registrų centras.

9. Registravimo faktą patvirtinantys duomenys.
Duomenų šaltinis: Juridinių asmenų registras.

10. Informacija, ar licencijos prašytojas yra registruotas maisto tvarkymo subjektas.
Duomenų šaltinis: Valstybinė maisto ir veterinarijos tarnyba.

11. Informacija, ar licencijos prašytojui yra įsiteisėjusių Valstybinės mokesčių inspekcijos sprendimų dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą.
Duomenų šaltinis: Valstybinė mokesčių inspekcija.

12. Informacija apie nustatytos valstybės rinkliavos sumokėjimą.
Duomenų šaltinis: Valstybinė mokesčių inspekcija.

	Administracinės paslaugos teikimo būdas (tipas)
	Elektroninė
Neelektroninė

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/citizen/service/161204/23640 
Brandos lygis: 4
Tapatybės nustatymas: reikalingas
Paslaugos užsakymo prisijungimo būdai:
Verslo subjektams:
· elektroninio parašo naudotojams 
· asmens tapatybės kortelė
· bankai 

Užsieniečiams:
· elektroninio parašo naudotojams
· asmens tapatybės kortelė
· bankai

	Administracinės paslaugos teikimo proceso aprašymas
	„Prašymo pateikimas“ 
1. Asmuo, norintis gauti licenciją verstis mažmenine prekyba alkoholiniais gėrimais (toliau - Licencijos prašytojas) pateikia paraišką vienu iš šių būdų: tiesiogiai atvykęs į Savivaldybės administraciją, paštu, per pasiuntinį, el. Paštu, per Paslaugų ir gaminių kontaktinį centrą arba per Elektroninius  valdžios vartus (www.epaslaugos.lt) atitinkamos paslaugos aprašyme paspaudęs mygtuką „Užsakyti“.
Jeigu Licencijos prašytojas pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Licencijos prašytojas informuojamas ne vėliau kaip per 5 darbo dienas nuo paraiškos ir dokumentų gavimo, pranešama raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) arba registruotu laišku) ir nustatomas ne trumpesnis, kaip 5 darbo dienų terminas patikslintai paraiškai išduoti licenciją ir (ar) trūkstamiems arba patikslintiems dokumentams pateikti. Licencijos prašytojas turi ištaisyti trūkumus per nustatytą terminą ir pateikti patikslintą paraišką išduoti licenciją ir (ar) trūkstamus arba patikslintus dokumentus.

„Prašymo nagrinėjimas“ 

2. Paslaugos vykdytojas išnagrinėja paraišką ir kartu pateiktus dokumentus.
3. Paslaugos vykdytojas patikrina informaciją Juridinių asmenų registre. 
4. Paslaugos vykdytojas patikrina, ar licenciją išduodančioje institucijoje negauta valstybinės priežiūros ir teisėsaugos institucijų pranešimų, taip pat ar licencijos prašytojas yra registruotas maisto tvarkymo subjektas.
5. Prašydamas pateikti dokumentus ir ar informaciją, nurodytus skiltyje Informacija ir dokumentai, kuriuos gauna pats paslaugos teikėjas, kreipiasi į Registrų centrą, Narkotikų, tabako ir alkoholio kontrolės departamentą, Valstybinę mokesčių inspekciją, Valstybinio socialinio draudimo fondo valdybos teritorinį skyrių, teritorinę muitinę, Informatikos ir ryšių departamentą prie Lietuvos Respublikos vidaus reikalų ministerijos, Valstybinę maisto ir veterinarijos tarnybą, Lietuvos transporto saugos administraciją.

„Paslaugos rezultato suteikimas“

6. Paslaugos vykdytojas licenciją įregistruoja, patikslina, papildo, sustabdo ar panaikina licencijos galiojimą Licencijų informacinėje sistemoje. 
Duomenis apie licencijas galima pasitikslinti: https://www.licencijavimas.lt/lis-epp-app/public/licenceSearch
7. Motyvuotas sprendimas neišduoti licenciją paslaugos gavėjui perduodamas atvykus į Savivaldybės administraciją, registruotu laišku arba el. paštu.

Pastaba. Jeigu per 30 d. nuo visų arba papildytų (patikslintų) dokumentų gavimo dienos  paslaugos vykdytojas neišduoda licencijos prašytojui licencijos ir nepateikia motyvuoto rašytinio atsisakymo išduoti licenciją, laikoma, kad licencija išduota.

	Administracinės paslaugos teikėjas
	Viešosios tvarkos skyrius,
tel. +370 343 90 056; +370 62176630
el. p. viesoji.tvarka@marijampole.lt


	Administracinės paslaugos suteikimo trukmė
	Licencija išduodama per 30 dienų. 
Licencija papildoma, patikslinama per 3 d. d. 
Licencijos galiojimas sustabdomas, galiojimo sustabdymas panaikinamas, galiojimas panaikinamas per 3 d. d. 


	Administracinės paslaugos suteikimo kaina (jei paslauga teikiama atlygintinai)
	Licencijos išdavimas
Paslaugos suteikimo kaina:490 EUR

Licencijos papildymas
Paslaugos suteikimo kaina:112 EUR

Licencijos patikslinimas
Paslaugos suteikimo kaina:112 EUR


	Sąskaitos Nr.
	Banko kodas
	Banko pavadinimas
	SWIFT kodas

	LT78 7290 0000 0013 0151
	72900
	AS „Citadele bankas“
	INDULT2X

	LT05 7044 0600 0788 7175
	70440
	AB SEB bankas
	CBVILT2X

	LT32 7180 0000 0014 1038
	71800
	AB „Artea“ bankas
	CBSBLT26

	LT74 4010 0510 0132 4763
	40100
	Luminor Bankas
	AGBLLT2X

	LT24 7300 0101 1239 4300
	73000
	„Swedbank" AB
	HABALT22

	LT42 7230 0000 0012 0025
	72300
	UAB Urbo bankas
	MDBALT22



Lėšų gavėjas Valstybinė mokesčių inspekcija prie LR FM, juridinio asmens kodas 188659752
Įmokos kodas 52318

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	J. Basanavičiaus a. 1, 68307 Marijampolė, I aukštas, 3, 4 langelis

Paslauga teikiama ir elektroniniu būdu:
https://www.epaslaugos.lt/portal/login




